DELICIOUS IN DUNGEON
Di lang pala 'to basta alamat!
Totoo pala talaga na may sinaunang kaharian!
Purong ginto 'to.
Nakamamangha.
Uy…
Di ba dapat bumalik muna tayo sa taas?
Kung lilibutin natin 'to, kailangan handa tayo.
Tumigil ka nga riyan.
Senshi,
may dugong bakal ba talaga na dumadaloy sa 'yo?
'Wag kang mag-alala.
Maghintay ka rito.
Gusto ko rin ng ginto!
Natakot akong maiwan kaya nagsinungaling ako.
Masama ang kutob ko sa lugar na 'yon.
At kahit na desidido ang karamihan sa grupo ko no'ng una,
naging kakaiba na rin ang ikinikilos nila.
Kumikinang ang mga mata nila sa dilim,
at nagpapatuloy lang sila na parang may humahatak sa kanila papasok.
At do'n na biglaang nagsimula ang lahat.
Ano'ng nangyari?
Ma… May halimaw!
Biglang may nagpakitang halimaw na higanteng ibon
at inatake si Totan!
Di lang basta sinaunang kaharian 'to.
Naging piitan na 'to!
Nang natauhan na ang lahat dahil sa takot,
do'n na namin napagtanto na di na namin alam ang daan pabalik.
Paano kung di na tayo makaalis dito?
May daan palabas ang lahat ng mga piitan.
Huminahon lang tayo at hanapin natin ang labasan.
Patuloy kaming naglibot sa piitan habang iniiwasan ang mga halimaw.
Nakapagtataka lang na pag nauuhaw kami, may makikita kaming mga batis.
No'ng pagod na kami, may mga kuwarto na puwede naming tulugan.
May iba ring natukso ng magandang babae sa dilim.
Kalaunan, naubos din ang pagkain namin.
Kung magpapatuloy tayo nang ganito, magugutom at mamamatay tayo.
Kailangan nating makahanap ng makakain, kahit pa makipaglaban tayo.
Makakain?
Kahit mga halimaw, kailangan ding kumain.
Invar, Brigan!
Humanda kayo at gamitin ang kalasag n'yo.
Itataboy namin ni Null ang mga halimaw nang sandata namin.
Senshi…
Dito ka lang at pag-aralan mo ang mapa.
Tara na!
Nagpakita ulit ang halimaw na ibon!
Napakabilis lumipad ng buwisit na 'yon.
Sa… Sasama ako sa susunod n'yong paghahanap ng pagkain!
Hindi, makakasagabal ka lang.
May nahanap kaming pagkain.
Heto, kainin mo.
Kahit wala akong masyadong ginagawa, nagugutom pa rin ako.
Naaawa ako sa sarili ko.
Mas naging mahalaga ang paghahanap ng makakain kaysa hanapin ang labasan.
Sinusundan kami ng ibon.
Sa bawat laban, pakaunti kami nang pakaunti.
Kalaunan, dahil wala nang makain,
nagpasiya kaming patayin ang kabayo namin.
'Yong agila na may apat na paa… walang duda.
Griffin ang tawag sa halimaw na 'yon.
Bakit tayo ang pinupuntirya n'on?
Parang di naman siya gutom.
Gusto lang siguro nitong pumatay.
Sabi nila, gano'n daw ang mga halimaw.
'Wag kang mag-alala.
Sa susunod na mandagit ulit 'yon, iihawin natin 'yon nang buo at kakainin.
Heto. Magpasalamat ka kay Anne at kumain.
Ano'ng problema mo,
bakit mas marami ang binibigay mo sa walang ambag na 'yon?
Tatlumpu't anim na taon pa lang siya at kailangan niya 'yon para lumaki.
Bilang nakatatanda, tungkulin natin na alagaan siya.
Di natin kaya 'yan sa ganitong sitwasyon!
Katapusan na natin kung di natin maalagaan ang mga susunod na henerasyon!
Gutom na gutom na 'ko.
Kung talagang may dugong bakal ako,
iniisip ko kung makakakain ba ako ng bato.
Hoy!
Nagtatago ka ng pagkain, 'no?
Tama na 'yan! Ano ka ba?
'Yang batang 'yan!
Pag-usapan natin 'to sa labas.
Tinatakot mo si Senshi.
-Sinabihan na kita, di ba? -Ikaw! Tumahimik ka!
Palakas nang palakas ang sigawan nila.
May narinig akong suntukan at sigawan.
Tapos, biglang tumahimik.
Ano'ng nangyari?
Nasaan si Brigan?
Diyan ka lang!
'Wag kang lalabas.
Inatake kami ng Griffin.
Napatay ko ang Griffin, pero namatay kaagad si Brigan.
No'ng tiningnan ko ang ulo ni Gillin,
may yupi ang salakot niya na para bang tinamaan ng mapurol na bagay.
Kainin natin ang Griffin.
Pag nalinis at sinabawan 'yon,
makakain natin 'yon ng ilang araw.
Pag pinakuluan lang sa tubig ang Griffin, medyo malansa at makunat ang karne.
Di 'yon masarap.
Pero nginuya ko talaga
at dahan-dahan na kinain.
Nagpaalam na magbabanyo si Gillin,
at paika-ika siyang lumabas.
Pero di na siya kailanman bumalik.
Mag-isa na lang ako.
Naduwag akong silipin ang labas ng pinto,
at di na ako nakaalis sa kuwarto.
Nabuhay ako sa natitirang karne
at pinag-aralan ang mga mapa na ginawa ko.
Kalaunan, napansin kong may pagkakahawig ang mga simbolo sa pader.
Nang naglakas loob na akong lumabas ng kuwarto…
wala akong nakitang mga katawan.
Baka sinimot na ng iba't ibang nilalang.
Pagkatapos, nahuli ako ng mga orc
at matagal nila akong kinulong sa kanila.
Pero no'ng sinubukan ko silang kausapin, mga desenteng nilalang naman pala sila.
Kapalit ng pagtuturo ko ng sinaunang Dwarvish sa kanila,
tinuruan nila akong matukoy ang mga nakakain at nakakalasong kabute,
at kung ano'ng gagawin pag may mga halimaw.
At dahil do'n…
nakabalik ako sa itaas.
Pero matapos ang lahat ng nangyari,
di ko magawang bumalik sa bayan ko.
Kaya, tumira ako malapit sa piitan o sa matataas na palapag nito.
Kalaunan, naging konektado sa piitan ang siyudad sa ibabaw,
at maraming manlalakbay ang bumaba.
Ang bumabagabag sa 'kin
ay kung totoo ngang karne ng Griffin ang nakain ko.
Tuwing kakain ako, lagi kong naaalala ang lasa ng sabaw na 'yon.
Di gano'n ang lasa ng ibang halimaw.
Kaya tinakbuhan ko ang Griffin.
Natatakot akong malaman ang totoo.
Ngayon ko lang nalaman…
Senshi…
Bakit di mo subukan kainin 'yang Griffin?
-Ha? -Ha?
Nakakaawa kasi siya,
habambuhay niyang maaalala 'yon tuwing kakain siya.
Kung pareho ang lasa, mapapanatag na siya.
At kung magkaiba naman,
nakakalungkot, pero kahit papa'no, di na siya mababagabag.
Mas lalo lang siyang mababagabag.
Ano'ng problema niya?
Ano sa tingin mo, Senshi?
Tama ka.
Kailangan kong tikman 'yan.
Senshi…
Ayos!
Gayahin natin nang mabuti ang pagkakaluto n'on.
Hihiwain natin ang karne nang walang masyadong ihahalo.
Dahil baka magkaiba ang lasa ng itaas at ibabang parte,
parehas nating lulutuin.
Gusto mo lang sigurong kainin 'yon.
Nakakamanghang laman.
Ganito talaga pag karne lang ang kinakain.
Bakit kaya inaatake ng Griffin ang grupo nina Senshi?
Pinapatay nito ang mga tao pero parang di naman nito kinakain.
Pero may kabayo rin sila.
Dahil siguro ro'n.
Mahilig sa kabayo ang mga Griffin.
Pero bakit di nito unang pinuntirya ang kabayo?
Ewan ko.
Magpapakulo na ako ng tubig.
Ang mga kuko sa harap at ang tuka nito ang sandata ng Griffin.
Di 'yon makakayupi na parang tinamaan ng mapurol na bagay.
Kaya baka di Griffin ang pumatay kay Brigan.
Paano naman 'yong tatlo?
Gaya no'ng napagkamalan namin na Griffin si Falin,
baka ibang halimaw 'yon.
Maraming malalaking halimaw ang may pakpak.
Nandiyan ang Cockatrice, Basilisk, Harpy, Siren,
Pegasus, Simurgh, at Roc.
Alin sa mga halimaw na 'yon ang parang may mapurol na sandata?
Kumukulo na ang tubig.
Papakuluan lang 'to nang ganito?
Dadagdagan ba natin ng mga sahog?
Hindi, ganiyan lang.
Magiging matabang ang sabaw.
Mas maganda sana kung may ibang sahog.
Siya nga pala, nabanggit mong tinuruan ka ng mga orc sa pagkakaiba ng mga kabute.
Pero ngayon mo pa lang nakita ang ganiyang kabute?
Oo, ngayon pa lang.
Marcille, ikaw na ang bahala.
-Ha? Uy! -Ha?
Umabot ka na rito, ngayon ka pa aatras?
Ang duwag!
Sige, hayaan mo na.
Di naman 'to makatutulong kay Senshi.
Hindi, malayo na ang narating natin, kaya titikman ko 'to.
Tatanggapin ko kung anuman ang resulta.
SINABAWANG GRIFFIN (ITAAS AT IBABANG PARTE)
Luto na.
Hindi 'to…
kalasa nang natikman ko noon.
Baka ang kinain ko dati…
Ibig mong sabihin…
Ayos lang.
Nabunutan na ako ng tinik.
Gusto siguro ni Gillin na makaligtas ako, anuman ang mangyari.
Ipagpapatuloy ko ang gusto niya.
Ang tanga mo, Laios!
Ano'ng ginawa mo?
Napakalansa at ang kunat ng karne ng Griffin.
At ang pangit din ng lasa pagkatapos.
Tama.
Di karne ng Griffin ang natikman ni Senshi no'ng araw na 'yon.
Pero di rin 'yon laman ng tao!
Hippogriff ang umatake sa kanila, hindi Griffin.
Hippogriff?
Di gaya ng Griffin na may ibabang parte na leon,
mas malapit na kamag-anak ng Hippogriff ang kabayo.
Baka hinahabol sila nito dahil may dala silang kabayo.
Baka nang-uusisa lang o natipuhan ang kabayo.
At saka, may sandata ang Hippogriff na wala ang Griffin.
Mga paa sa likuran na panipa.
Mag-iiwan ng butas sa bakal ang sipa galing doon.
Maniwala ka, Senshi!
Kung Hippogriff ang kinain mo no'ng araw na 'yon,
natural lang na iba ang lasa n'on sa sabaw na 'to.
Salamat, Laios.
Gumaan ang loob ko nang marinig 'yan.
Kahit di pa natin alam ang lasa ng isang Hippogriff.
E di, tikman natin.
-Ha? -Ha?
Ikompara natin 'to sa karne ng Hippogriff.
Akala ko ganito ang sasabihin mo,
"Di pa rin natin alam ang totoo, pero may kaunting pag-asa na ngayon."
Saka, sa'n naman tayo hahanap ng Hippogriff?
Buweno,
may Hippogriff tayo rito!
May mga naibalita nang ganito sa piitan dati.
Bakit di natin sila napansin?
Dahil nakikipaglaban tayo sa Griffin na di naman dapat nandito sa piitan.
Bakit kaya?
Kasi may kasabwat na nagpapakomplikado ng lahat.
Kasabwat?
Mga Changeling.
Naalala kong galing sa lugar n'yo ang alamat tungkol dito.
Narinig n'yo ba ang tungkol sa Mga Batang Changeling?
Pangyayari 'yon kung sa'n nagiging halimaw ang mga bata.
May batang naglalaro sa gubat at umuwi siya na anyong troll.
Matagal nang pinaniniwalaan na uri 'to ng mahika.
Pero nito lang,
natuklasan na kagagawan 'to ng mga anyong-kabuteng halimaw.
Magbabago nang bahagya ang mga tatapak dito.
Nang matuklasan 'to ng mga tao,
inalis nila ang mga kabute at bihira na lang ang ganito.
Akalain n'yong may tumutubong ganito pala rito.
'Yong pagdagit ng Griffin kay Senshi pero di siya kinain nito.
'Yong sipa na pumatay sa Alagad.
Mukhang ang Griffin na kinalaban natin ay isang…
Alamin natin.
Ilagay ang karne ng Griffin sa loob ng nakapaikot na Changeling.
Nag-iba ang hitsura ng karne.
May mga taba at mukhang masarap.
Sige, sabawan natin 'to.
SINABAWANG HIPPOGRIFF
Se… Senshi?
Ba… Bale, puwedeng mag-iba ang lasa depende sa kondisyon at paligid,
kaya 'wag kang masyadong mag-alala…
Hindi. Di sa gano'n.
Matagal ko nang
gustong matikman ulit ang sabaw na 'to.
Salamat sa inyong lahat.
Salamat.
May napagtanto ako sa matagal kong pagtira sa piitan.
Umaayon ang piitan na 'to sa kagustuhan ng isang tao,
maging kayamanan, karunungan, o kasikatan man 'yan.
Wala 'tong masyadong pakialam sa mga orc na walang hinahangad dito.
Pero sa oras na may hilingin ka, nagiging mabangis ang piitan.
Simula ngayon,
di n'yo lang hangad na mailigtas si Falin, hahanapin n'yo na rin
ang baliw na salamangkero at ang Leong May Pakpak.
Mas magiging malala ang itutugon ng piitan na 'to.
Gayumpaman,
marami pa akong ituturo sa inyo.
Puwede ba akong sumama sa inyo?
Siyempre!
Halina, kayong lahat!
Magpatuloy na tayo.
Kumusta ang pakiramdam n'yo?
Nilalamig ako.
Mukhang di ko na kaya.
Nalason siguro kami sa pagkain.
Kasi naman, kung ano-ano ang kinain namin.
Pero di kami puwedeng mamatay rito.
Falin…
Gaano katagal na akong walang malay?
Gumaan ang pakiramdam ko.
Magaling na ba 'ko?
Mabuti naman.
Natakot ako na…
Ano'ng nangyayari?
Marcille.
Tingnan mo ako.
May nagbago ba sa katawan ko?
Lumiit din si Marcille!
Senshi, masama 'to!
Gumising ka! Sen…
Si… Sino ka?
Ano'ng kaguluhan 'to?
Chil…
Chilchuck, sir?
Mukhang nakaapak tayo ng mga Changeling.
Pa… Paano nangyari 'to?
Ginawa nilang Hippogriff ang Griffin.
Kaya rin nila 'tong gawin sa iba.
Duwende na ako.
Engkantado si Senshi.
Taong maliit si Marcille?
At taong matangkad si Chilchuck.
Si Izutsumi…
ay isang aso.
Hindi, kobold yata 'yan.
Kobold na may tainga ng pusa.
Ngayon,
paano tayo makakabalik sa dati?
Dapat balikan natin ang dinaanan natin.
Kung papasok tayo sa nakapaikot na kabute, babalik tayo sa dati, di ba?
'Yan din ang naisip ko,
pero tumingin kayo sa labas.
Nagbago na ang daan.
No'ng nakahiga tayo, nanginginig ako.
Sinasabi mo ba na piitan 'yong nanginginig, di ang katawan ko?
Di ako sigurado kung makakabalik tayo,
pero balikan natin 'yong imbakan ng tubig.
Ang gaan ng gamit.
Marcille, ako na'ng magbibitbit ng iba mong gamit.
Salamat.
Nagugustuhan ko na ang katawang 'to.
Mas nakakakita na ako sa dilim.
Baka nga matalo ko na ngayon si Namari sa bunong braso.
Chilchuck, kumusta ka sa katawan mo?
Parang napapalibutan ako ng mabigat, naaaninag, at makapal na membrano.
Bale, humina ang pandama mo?
Oo.
Pero nakakakalma.
A, at saka maganda ring yumuko para tingnan kayo.
Teka, ang pintong 'to…
Ay, dito talaga tayo dapat papunta!
Ang pinakamalalim na punto?
Babalik sana tayo, pero dumeretso pala tayo.
May mga nagpahinga rito.
Mukhang may ibang mga manlalakbay na'ng nanggaling dito.
Tingin mo, alam kaya nila kung paano tayo makababalik sa dati?
Mukhang di sila pumasok dito.
Baka nga gumamit sila ng teleportasyon pabalik sa itaas.
Ano na ang gagawin natin?
Naiisip ko na…
bakit di natin ituloy ang paghahanap sa Leong May Pakpak na ganito?
Ha?
Mukhang walang balak ang piitan na ibalik tayo.
Imbes na magsayang ng oras, mas madali kung magpapatuloy na lang tayo.
Siyempre,
pag nakabalik na tayo sa taas, marami ng solusyon.
Di ko naman sinasabing habambuhay na tayong ganito.
Kahibangan 'yan!
Porke't naging lahi na may mas mahabang buhay ka…
Tama siya.
Wala pa akong nararanasan na problema sa ngayon.
Ano naman kung nagbago ang sukat ng mga tainga natin?
Sige, sabihin natin na magpapatuloy tayo.
Paano tayo makakapasok diyan?
Nagkakagulo ang lahat kasi di 'yan nabubuksan, di ba?
Mabubuksan mo ba 'yan, Chilchuck?
Dapat may kandado muna 'to.
Mahika siguro ang nagpapagana rito.
May nararamdaman akong mahikang dumadaloy rito,
pero para mabuksan 'to, kakailanganin ng oras, gamit, at pera.
Yaad, ano'ng gagawin namin dito?
Tulungan mo kami, Leong May Pakpak!
-Hoy! -Hoy!
Hoy!
Laios, parang may tumutubo!
Kensuke?
Bakit 'yan tumutubo?
Akala ko namatay na 'to sa lamig.
Ang pinto…
Tinutulungan kaya tayo ng Leong May Pakpak?
Siguro dahil kay Yaad 'to.
Parehas natin silang pasalamatan.
-Salamat, Leon o Yaad! -Salamat, Leon o Yaad!
Do'n! May nakita akong gumalaw!
Isang Gargoyle!
Papalapit na siya!
Sa nakikita n'yo, gumagalaw na batong estatwa ang mga Gargoyle.
Baka masaktan lang kayo pag inatake n'yo 'to, kaya mag-ingat kayo.
Wala akong magagawa rito.
Aatras ako para di maging sagabal.
Ha? Bakit ako ang hinahabol nito?
Ikaw kasi ang pinakamatangkad!
Malaki ka kaya dapat lumaban ka rin!
'Wag kang magpatawa! Di ko kaya…
Chilchuck!
Ayos lang 'yon! Di naman direktang tina…
Marcille?
Umi… Umiikot ang lahat na may iba't ibang kulay.
Pagkahilo dahil sa mana? Sa isang atake lang?
Masama 'to.
Izutsumi, alalayan mo si Chilchuck.
Diyan ka lang!
'Wag, Izutsumi.
'Wag kang gagalaw nang di ko sinasabi!
Naeengganyo siya sa malalakas na ingay at amoy ng dugo.
Pag nakipaglaban siya, di siya titigil hanggang mamatay siya.
Senshi, kunin mo ang kaldero!
Senshi? Bakit wala kang hawak na sandata?
Ang bigat kasi.
Bahala na nga. Mas magaan ang espada at kaldero kaysa dati.
Sa puntong 'to, kaya kong manalo nang mag-isa.
Maliban na lang…
paano ko ba sasabihin?
Sa katawang 'to…
ang bilis kong mapagod!
Buwisit, matatalo kami.
Umalis na tayong lahat dito!
Senshi, kargahin mo si Marcille at pumunta sa may pinto ro'n.
Izutsumi.
Sundan mo 'tong kampana.
Chilchuck, hawakan mo ang takip ng kaldero.
Takbo na!
Naku.
Sagabal talaga ang katawang 'to.
At wala nang atrasan 'to.
Wala na tayong magagawa.
Sana lang may gano'ng kabute sa unahan.
Sinaunang gamit talaga 'to ng duwende.
Tumutubo rin ba rito ang mga kabuteng 'yon?
Sobrang init.
Simulan na siguro nating magluto.
Naiintindihan ko na kung bakit biglang nagluluto si Senshi.
Mabilis magutom ang ganitong katawan.
Di ko naman nakita si Namari na bigla na lang naghahanda ng pagkain.
Nakakatulong ang pagluluto sa pagmumuni-muni.
Masahin nang mabuti ang harina, tubig, asin, at itlog,
pagkatapos, hayaan muna ito.
Samantala, isama ang hiniwang sibuyas at iba pang gulay sa giniling na karne,
at haluing mabuti.
Hulmahin na pahabang patpat ang minasang harina.
Hiwain nang pantay-pantay,
at irolyo hanggang sa numipis.
Maglagay ng palaman sa mga nirolyong piraso at ibalot.
Magbalot lang.
Kakaiba 'to.
Nagiging kalmado ako pag tahimik na tumutulong dito.
Di ba parang marami na ang nagawa natin?
Ang ganda niyan.
Luto na.
NILAGANG HIPPOGRIFF NA DUMPLING
Pamilyar ang hugis nito pero kakaiba ang amoy.
Medyo nakakapanibago.
Walang patatas o keso sa loob nito, 'no?
Sa bayan namin, madalas na piniprito 'yan.
-Kumain na tayo. -Kumain na tayo.
Ingat, baka mapaso kayo.
Dapat sinabi mo agad!
Ako lang ba
o parang ang sarap nito?
Nakakaapekto rin ba ang pagbabagong-lahi sa lasa nito?
Hindi, kahit sino siguro masasarapan dito.
Kakaiba, di ba?
May iba't ibang paraan ang kada rehiyon at lahi sa pagluluto ng dumpling
pero lahat masarap.
Ta… Tama!
Parang tayo rin ngayon.
Kahit may mga nagbago, tayo pa rin naman 'to.
Kaya natin 'to.
Maganda ang sinabi ko, di ba?
Sa isip mo lang 'yon.
Kakaiba pala ang lugar na 'to.
Ano kaya 'to?
Lugar na pandepensa 'to na ginawa ng mga duwende, di ba?
Pandepensa?
No'ng nasa digmaan ang mga engkantado at duwende.
Di mo ba napag-aralan sa paaralan 'yon?
Nag-unahan silang gumawa ng mga makabagong teknolohiya,
na naging sakuna kalaunan.
Natakot ang mga engkantado at duwende na maulit 'yon,
kaya estrikto sila pagdating sa teknolohiya sa loob ng piitan.
Iba't-ibang kultura ang nandito sa piitan,
kaya baka magkaproblema tayo pag nangialam na ang mga engkantado.
Oo, tung… tungkol diyan.
Pag napahamak tayo sa mga engkantado, may magagawa ka naman, di ba?
Ha? Bakit ako?
Nabanggit mo na nagtratrabaho sa korte ang nanay mo.
Wala ka bang mga koneksiyon?
A… Ano kasi…
Tama na 'yan.
At saka, taong-maliit na siya ngayon.
Kung may dapat makipag-usap sa mga engkantado, si Senshi 'yon.
Gagawin ko ang makakaya ko.
Ang totoo, kailangan makahanap pa rin tayo ng paraan para makabalik sa dati.
-Tama. -Tama.
Tagapagsalin ng subtitle: Gizelle Sioco